stanford-oval/wikipedia huggingface dataset:
Tarpianjoen valuma-alue
Valuma-alueen kuvaus > Lumijoen valuma-alue (35.289)

Lumijoki yhtyy Tarpianjokeen Kylmäkoskella Jalannin yläpuolella. Sen pääjärvi on Lumijärvi, johon laskee heti Laadunjärvi. Poutalassa Lumijärveen laskevat pohjoisesta Mustilammi, Ahvenisto, Alinen Mertajärvi, Ylinen Mertajärvi ja Kaakkolammi. Soilujärvi on pitkä järvi, jonka laskuoja yhtyy Laadunjärveen laskevaan Riehunojaan pohjoissuunnasta. Samaan laskuojaan yhtyy pienen Mustalammin laskuoja lännempää. Ylemmäksi Riehunojaan yhtyy metsistä pitkä Lullinoja-Kikurinoja, joka on Kikurinjärven laskuoja. Siihen yhtyy lännempää laskeva Pirttilammin laskuoja. Ameenjärvi, joka on valuma-alueensa suurin järvi, laskee Riehunojaan pientä laskuojaa myöten. Sen pohjoiseen lahteen laskee Kyynärälammi. Eteläinen ja viereinen Pynnänjärvi laskee Pynnönojaa myöten Jouttunkulmanojaan, joka on Riehunojan latvoja.
Aiheesta muualla

JärviWiki: Tarpianjoen valuma-alue (35.28)
(35.2)
Radeon HD 6000 -sarja

Radeon HD 6000 on AMD:n Northern Islands mikroarkkitehtuuriin perustuva sarja grafiikkasuorittimia (GPU). Vuonna 2010 julkaistu mallisto perustui TeraScale2 arkkitehtuuriin, osa vanhempaan TeraScale arkkitehtuuriin. Näytönohjaimen suora kilpailija oli Nvidian GeForce 600 näytönohjainsarja.
Arkkitehtuuri

TeraScale 2 Northern Islands arkkitehtuuriin perustuvat ovat Radeon HD 6350 ja Radeon HD 6900 -sarjassa.
TeraScale 2 Evergreen arkkitehtuuriin perustuu Radeon HD 6350 -sarja.
TeraScale 3 arkkitehtuuriin perustuvat grafiikkasuorittimet ovat Radeon HD 6900 -sarjassa.
HD6xxx näytönohjaimet toivat myös DisplayPort 1.2 tuen.
Näytönohjaimet

Uusina näytönohjaimina tuotiin Radeon HD 6870 ja 6850 näytönohjaimet. Näytönohjaimissa käytettiin uutta VLIW 4 arkkitehtuuria jossa kyetään suorittamaan 4 kpl 32-bittisiä MAD operaatioita kellojaksoa kohden. Myös tesselaatioyksikkö oli uusittu: parhaassa tapauksessa tesselaatiosuorituskyky kaksinkertaistui. Barts grafiikkaprosessorissa käytetään Redwood koodinimellisen HD5670 näytönohjaimen muistiväylää. Tämä johti siihen että GDDR5 muistien kellotaajuutta piti laskea 4,8 ghz taajuudelta 4,2 ghz kellotaajuudelle. Samalla muistikontrollerin pinta alaa kyettiin supistamaan 50%.
Radeon HD6870 näytönohjaimen Barts-grafiikkaprosessorin pinta ala on 25% pienempi kuin edellisen sukupolven Cyoress grafiikkaprosessorin. Silti anandtechin artikkelissa havaittiin vain 7% heikompi suorituskyky. Myös FP64 Suorituskykyä leikattiin huomattavasti.
Pyhän Andreaan skiitta

| Pyhän Andreaan skiitta Σκήτη Αγίου Ανδρέου Βατοπεδίου |
| --- | --- |
 Pyhän Andreaan skiitta.
Sijainti:  Athos,  Kreikka
Koordinaatit:  40°15′35″N, 24°14′51″E
Kirkkokunta:  ortodoksinen kirkko
Pääluostari:  Vatopédin luostari
Tyyppi:  skiitta, munkkiluostari
Asukkaita:  46
 Osa Unescon maailmanperintökohdetta Athosvuori 
Lisää rakennusartikkeleitaArkkitehtuurin teemasivulla
Pyhän Andreaan skiitta (kreik. Σκήτη Αγίου Ανδρέου Βατοπεδίου, Skíti Agíou Andréou Vatopedíou eli Σαράι, Sarái) on ortodoksinen Vatopédin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa.
Pyhän Andreaan skiitta sijaitsee aivan Athoksen hallinnollisen keskuksen Karyéen kylän pohjoispuolella. Skiitta on suurikokoinen ja sillä on skiitan asema lähinnä siksi, ettei Athoksen alueelle ole lupaa perustaa uusia varsinaisia luostareita. 1900-luvun alussa skiitassa asui jopa 700 munkkia. Skiitan kirkko on rakennettu vuonna 1867. Se on koko Athoksen suurin kirkko ja sen suurin korkeus on 30 metriä ja pituus 60 metriä.
Skiitassa noudatetaan kinobioottista kilvoittelutapaa. Vuonna 2011 skiitassa oli 46 asukasta.
Aiheesta muualla

Pyhän Andreaan skiitta. Kaikkien Athosvuoren Pyhien Perintösäätiö.
Athos (Pyhän Vuoren autonominen munkkivaltio)
| --- | --- |
Luostarit:   Suuri lavra  Vatopédin luostari  Ivíronin luostari  Chilandárin luostari  Pyhän Dionysioksen luostari  Koutloumoúsin luostari  Pantokrátorin luostari  Xiropótamoksen luostari  Zográfoksen luostari  Docheiárioksen luostari  Karákalloksen luostari  Filótheoksen luostari  Simonópetran luostari  Pyhän Paavalin luostari  Stavronikítaksen luostari  Xenofónin luostari  Pyhittäjä Gregorioksen luostari  Esfigménoksen luostari  Pyhän Panteleimonin luostari  Konstamonítoksen luostari 
Skiitat:   Bogoroditsan skiitta  Johannes Kastajan skiitta  Johannes Kastajan skiitta (Ivíron)  Neitsyt Marian ilmestyksen skiitta  Profeetta Elian skiitta  Pyhän Andreaan skiitta  Pyhän Annan skiitta  Pyhän Demetrioksen skiitta  Pyhän Demetrioksen skiitta (Lákkos)  Pyhän Kolminaisuuden skiitta  Pyhän Panteleimonin skiitta  Uusi skiitta 
Kylät:   Dáfni  Karyés
Ranskan Grand Prix 1953

|  Ranskan Grand Prix 1953  |
| --- | --- |
 5. osakilpailu 9 osakilpailusta kaudella 1953. 

Päivämäärä:  5. heinäkuuta 1953
Sijainti:  Reims, Ranska
Radan pituus:  8,347 km
Kilpailun pituus:  60 kierrosta, 500,820 km
Sää:   Aurinkoinen
Paalupaikka
Kuljettaja:   Alberto Ascari   (Ferrari)
Paaluaika:  2.41,2
Palkintokoroke
Voittaja:   Mike Hawthorn   (Ferrari)
Toinen:   Juan Manuel Fangio   (Maserati)
Kolmas:   José Froilán González   (Maserati)
Nopein kierros
Kuljettaja:   Juan Manuel Fangio   (Maserati)
Kierrosaika:  2.41,0
Ranskan Grand Prix 1953 oli Formula 1 -sarjan osakilpailu, joka ajettiin 5. heinäkuuta 1953 Reims-Gueux -radalla. Kilpailun voitti Mike Hawthorn, jolle voitto oli kauden ja uran ensimmäinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 16 |  Mike Hawthorn | Ferrari | 60 | 2:44'18.6 | 7 | 8 |
| 2 | 18 |  Juan Manuel Fangio | Maserati | 60 | + 1.0 | 4 | 7 |
| 3 | 20 |  José Froilán González | Maserati | 60 | + 1.4 | 5 | 4 |
| 4 | 10 |  Alberto Ascari | Ferrari | 60 | + 4.6 | 1 | 3 |
| 5 | 14 |  Giuseppe Farina | Ferrari | 60 | + 1'07.6 | 6 | 2 |
| 6 | 12 |  Luigi Villoresi | Ferrari | 60 | + 1'15.9 | 3 |   |
| 7 | 46 |  Toulo de Graffenried | Maserati | 58 | + 2 krs. | 9 |   |
| 8 | 44 |  Louis Rosier | Ferrari | 56 | + 4 krs. | 10 |   |
| 9 | 22 |  Onofre Marimón | Maserati | 55 | + 5 krs. | 8 |   |
| 10 | 2 |  Jean Behra | Gordini | 55 | + 5 krs. | 22 |   |
| 11 | 38 |  Bob Gerard | Cooper-Bristol | 55 | + 5 krs. | 12 |   |
| 12 | 48 |  Johnny Claes | Connaught-Francis | 53 | + 7 krs. | 21 |   |
| 13 | 28 |  Peter Collins | HWM-Alta | 52 | + 8 krs. | 17 |   |
| 14 | 30 |  Yves Giraud Cabantous | HWM-Alta | 50 | + 10 krs. | 18 |   |
| 15 | 32 |  Louis Chiron | Osca | 43 | + 17 krs. | 25 |   |
| Kesk. | 24 |  Felice Bonetto | Maserati | 42 | Moottori | 2 |   |
| Kesk. | 36 |  Stirling Moss | Cooper-Alta | 38 | Kytkin | 13 |   |
| Kesk. | 42 |  Prinssi Bira | Connaught-Francis | 29 | Tasauspyörästö | 11 |   |
| Kesk. | 34 |  Élie Bayol | Osca | 18 | Moottori | 15 |   |
| Kesk. | 40 |  Ken Wharton | Cooper-Bristol | 17 | Pyörän kiinnitys | 14 |   |
| Kesk. | 4 |  Maurice Trintignant | Gordini | 14 | Voimansiirto | 23 |   |
| Kesk. | 26 |  Lance Macklin | HWM-Alta | 9 | Kytkin | 16 |   |
| Kesk. | 6 |  Harry Schell | Gordini | 4 | Moottori | 20 |   |
| Kesk. | 8 |  Roberto Mieres | Gordini | 4 | Akseli | 24 |   |
| Kesk. | 50 |  Roy Salvadori | Connaught-Francis | 2 | Sytytys | 19 |   |
Muuta

Paalupaikka: Alberto Ascari – 2.41,2
Nopein kierros: Juan Manuel Fangio – 2.41,0
Ray Cooney

Raymond George Alfred Cooney (30. toukokuuta 1932, Lontoo ) on englantilainen näytelmäkirjailija ja näyttelijä.
Ray Cooney aloitti uransa näyttelijänä 1940-luvun puolivälissä Brian Rixin teatteriseurueessa, joka oli erikoistunut farsseihin. Siellä hän oppi farssien rytmin ja kaiken siitä, mikä toimii näyttämöllä ja mikä ei. Sattuman kautta hän päätyi kirjoittamaan näytelmiä. Hänen ensimmäinen käsikirjoituksensa oli vuonna 1961 valmistuneeseen komediaelokuvaan What a Carve Up!, jonka hän kirjoitti Tony Hiltonin kanssa. Hänen kanssaan valmistui myös vuonna 1966 ensimmäinen farssinäytelmä One for the Pot, josta tuli menestys. Cooney on ollut tuottelias, ja hän on kirjoittanut yli 20 komediaa. Suosituin hänen farsseistaan on ollut Juokse lempesi edestä (Run for Your Wife, 1983), joka esitettiin Lontoon West Endissä yhdeksän vuoden ajan, mikä on kauemmin kuin mitään muuta komediaa.
Ray Cooney on saanut brittiläisen imperiumin ritarikunnan arvonimen (OBE) kotimaansa näytelmäkirjallisuuden hyväksi tehdystä työstä. Hänellä on kaksi poikaa, joista Michael Cooney on tehnyt uraa kirjailijana, ohjaajana ja tuottajana.
Ray Cooneyn käsikirjoituksia

One for the Pot (1966)
Move Over Mrs. Markham (1969), Vuoroin vieraissa
Two into One (1981), Ministeriä viedään
Run for Your Wife (1983), Juokse lempesi edestä / Juokse vaimosi edestä
It Runs in the Family (1987), Sukuvika
Out of Order (1991), Hulvaton hotelli / Valheessa vara parempi / Säpinää seurahuoneella / Munaako herra ministeri
Funny Money (1994), Riemurahat
Caught in the Net  (2001), Koukussa / Kuumat linjat / Linjat kuumina / Verkossa
Tom, Dick and Harry  (2003), Voi Veljet! /  Tom, Dick & Harry
Putaan seisake

Putaan seisake oli rautatien seisake Haukiputaan Putaankylässä Martinniemen radalla. Liikennepaikalla pysähtyivät Oulun ja Martinniemen välillä liikennöineet paikallisjunavuorot. Liikennepaikka sijaitsi Putaankylän koulun ja Putaankyläntien tasoristeyksen tuntumassa, hieman yli kilometrin päässä Martinniemen rautatieasemalta.
Henkilöliikenne Putaalle ja Martinniemeen lakkautettiin 25. kesäkuuta 1956, ja Putaan seisake lakkautettiin lopullisesti 1. huhtikuuta 1957.
Raahen Vesi

| Raahen Vesi Oy |
| --- | --- |
Yritysmuoto:  osakeyhtiö
Perustettu:  1951 (Raahen kaupungin vesilaitos) 1962 (Pattijoen Vesi Oy)
Toimitusjohtaja:  Esa Seppänen
Puheenjohtaja:  Veikko Huotari
Kotipaikka:  Raahe, Suomi
Toiminta-alue:   Suomi
Toimiala:  vesihuolto
Liikevaihto:   3,8 milj. € (2020)
Tilikauden tulos:   1 000 € (2019)
Henkilöstö:   15 (2020)
Omistaja:  Raahen kaupunki (100 %)
Kotisivu:  www.raahenvesi.fi
Infobox OKVirheellinen NIMI-arvo: 
Raahen Vesi Oy on Raahen kaupungin omistama vesilaitos. Raahen Vesi syntyi vuoden 2006 alussa, kun Raahen kaupungin vesilaitos ja Raaheen 2003 yhdistyneen Pattijoen omistama Pattijoen Vesi Oy yhdistyivät. Yrityksen liikevaihto oli vuonna 2018 3,9 miljoonaa euroa.
Aiheesta muualla

Raahen Veden verkkosivut
Radonfluoridi

| Radonfluoridi> Ominaisuudet |
| --- | --- |
Molekyylikaava:  RnF
Radonfluoridi (RnF) on jalokaasu radonin ja fluorin yhdiste. Radon reagoi fluorin kanssa ja muodostaa kiinteää ainetta. Se hajoaa, kun sitä yritetään muuttaa kaasuksi. Radonfluoridin tarkka rakenne on epävarma. Laskelmat ehdottavat sen olevan ioniyhdiste.
Yleisesti radonyhdisteiden käytettävyyttä heikentää radonin radioaktiivisuus. Sen pitkäikäisimmän isotoopin puoliintumisaika on vain 3,82 päivää.
Radonin–Nikodymin lause

Radonin–Nikodymin lause on matematiikassa funktionaalianalyysin tulos, jonka mukaan annetulle mitalliselle avaruudelle (X,Σ), jos mitta ν on absoluuttisesti jatkuva σ-äärellisen mitan μ suhteen, on olemassa mitallinen funktio  f:x\to [0,\infty [, jolle
jokaiselle mitalliselle joukolle A.
Lause on nimetty Johann Radonin ja Otton Nikodymin mukaan. Radon todisti lauseen avaruudessa RN vuonna 1913, ja Nikodym todisti yleisen tapauksen vuonna 1930.
Ray Davies

| Ray Davies |
| --- | --- |
 Ray Davies Ottawassa vuonna 2008
Henkilötiedot
Koko nimi:  Raymond Douglas Davies
Syntynyt: 21. kesäkuuta 1944 (ikä 80)
Arvonimi: Sir
Muusikko
Aktiivisena:  1963–
Tyylilajit:  rock, poprock
Soittimet:  kitara, kosketinsoittimet, huuliharppu
Yhtyeet:  The Kinks
Levy-yhtiöt:  Entertainment One Music 
Aiheesta muualla
www.raydavies.info
  [ Muokkaa Wikidatassa ] [ ohje ]  
Raymond Douglas ”Ray” Davies (s. 21. kesäkuuta 1944 Lontoo) on englantilainen rockmuusikko, joka tunnetaan parhaiten The Kinks -yhtyeen keulakuvana, laulajana, lauluntekijänä ja kitaristina. Hän perusti yhtyeen vuonna 1964 pikkuveljensä Dave Daviesin kanssa. Myöhempinä vuosikymmeninä hän on ollut myös soolouralla sekä osallistunut teatterille ja televisioon tehtyihin esityksiin näyttelijänä, ohjaajana ja tuottajana.
The Kinksin lopetettua toimintansa 1990-luvun alussa Ray Davies on esiintynyt soolokiertueilla vieraillen myös Helsingissä. Ensimmäinen soololevy kuitenkin ilmestyi vasta vuoden 2006 alussa. 
Vuonna 2010 Davies julkaisi albumin See My Friends, jolla hän tulkitsee vanhoja The Kinks -klassikoita yhdessä nimekkäiden vierailijoiden kanssa. Mukana ovat muun muassa Bruce Springsteen, Jon Bon Jovi, Metallica, Billy Corgan, Amy Macdonald ja Paloma Faith.
Tunnetuimpiin Ray Daviesin tekemiin kappaleisiin kuuluvat ”You Really Got Me”, ”All Day and All of the Night”, ”Waterloo Sunset”, ”Lola”, ”Sunny Afternoon” ja ”Celluloid Heroes” (josta Suomessa maineikas Juice Leskinen Slamin käännösversio ”Paperitähdet”).
Ray Davies aateloitiin ritariksi maaliskuussa 2017. Hänelle oli myönnetty jo vuonna 2004 korkea CBE-arvonimi.
Soolotuotanto

Return to Waterloo (1985)
The Storyteller (1998)
Other People’s Lives (2006)
Working Man’s Café (2007)
The Kinks Choral Collection (2009)
See My Friends (2010)
Americana (2017)
Pyhän Georgioksen katedraali

Pyhän Georgioksen katedraali tai Pyhän Yrjön katedraali voi viitata seuraaviin kirkkoihin:
Kreikassa

Kreikassa Pyhän Georgioksen katedraali (kreik. Μητροπολιτικός Ναός Αγίου Γεωργίου, Mitropolitikós Naós Agíou Georgíou) voi viitata:
Pyhän Georgioksen katedraali, Gouménissa
Pyhän Georgioksen katedraali, Gýtheio
Pyhän Georgioksen katedraali, Ierápetra, Kreeta
Pyhän Georgioksen katedraali, Moíres, Kreeta
Pyhän Georgioksen katedraali, Náfplio
Pyhän Georgioksen katedraali, Néa Zíchni
Pyhän Georgioksen katedraali, Neápoli
Pyhän Georgioksen katedraali, Sidirókastro
Turkissa

Pyhän Georgioksen katedraali, Istanbul
Ukrainassa

Pyhän Yrjön katedraali, Lviv
R-2 (ohjus)

R-2
R-2
R-2 eli länsimaisittain SS-2 Sibling oli käytännössä pidennetty R-1. R-1 taas oli hieman muunneltu saksalainen V-2. R-2 käytti edeltäjiensä mukaan nestehappea hapettimena ja alkoholi/vesi-seosta polttoaineenaan.
Ohjukseen tehtyjä parannuksia olivat muun muassa irrotettava paluukärki ja kantavat polttoainesäiliöt. R-1:ssä oli ollut kantava runko joka lisäsi raketin painoa.
Kantomatka oli 550 km, taistelukärki 1500 kg. Taistelukärki saattoi olla radiologinen, ts radioaktiivisesti saastuttavaa nestettä sisältävä.
Ohjuksen pituus 17.65 m, leveys 1,65 m. Lähtöpaino 20 416 kg. Moottorin tyyppi RD-101. Vettä alkoholipolttoaineessa enää 8% V-2:n 15%:een verrattuna, ja alkoholi oli nyt metanolia.
Tämä ohjus oli hyvin epätarkka. Ohjuksen tarkkuus oli pituussuunnassa 8 km, leveyssuunnassa 4 km. R-2 oli yhtä tarkka kuin R-1, vaikka sen kantomatka oli tätä kaksi kertaa pidempi. Tämä johtui radio-ohjauksesta.
Ohjus vaati kaksi kuorma-autoa ja kuuden tunnin lähtövalmistelut. Tämän jälkeen ohjus oli laukaistava 24 tunnin sisään, muuten se meni pilalle.
Aloite "pidennetyn V-2:n" eli R-2:n kehittämiseen tuli silloin Itä-Saksassa olleelta Sergei Korolevilta vuonna 1946. Kehitystyön tekivät pääosin venäläiset 1947-1948 käyttäen suurelta osin hyväksi saksalaisten sodanaikaisia ideoita. R-2 voitti saksalaisten G-1-ehdotuksen.
Ensi koelento tehtiin 1949 Kapustin Jarista. Ohjuksia alettiin asentaa vuoden 1951 lopussa, mutta laajoissa määrin vasta 1953. R-2 oli viimeinen venäläinen ohjus, joka pohjautui suoraan saksalaiseen suunnitteluun.
Raketista kehitettiin 1949 tutkimusversio R-2E, jolla kokeiltiin irrotettava taistelukärkeä. R-2A oli luotainrakettiversio, jolla laukaistiin muun muassa tieteellisiä laitteita ja koe-eläimiä ilmakehän yläosiin, kun haluttiin tutkia avaruuden vaikutuksia eläviin olentoihin tulevia avaruuslentoja varten.
Kehitys vei R-2:sta eteenpäin venäläisin voimin kohti Scud-ohjuksia ja SS-3 Shyster-ohjusta. Vuosina 1957-1961 raketin tekniikkaa vietiin Kiinaan sikäläisen rakettitekniikan pohjaksi.
Aiheesta muualla

Wikimedia Commonsissa on kuvia tai muita tiedostoja aiheesta .
FAS SS-2
Globalsecurity R-2
R-2
Missilethreat SS-2 (Arkistoitu – Internet Archive)
Venäjän ja aikaisemman Neuvostoliiton maasta maahan -ohjukset
SS-designaatio:

SS-1 Scunner |
SS-1 Scud |
SS-2 Sibling |
SS-3 Shyster |
SS-4 Sandal |
SS-5 Skean |
SS-6 Sapwood |
SS-7 Saddler |
SS-8 Sasin |
SS-9 Scarp |
SS-10 Scrag |
SS-11 Sego |
SS-12 Scaleboard |
SS-13 Savage |
SS-14 Scamp\Scapegoat |
SS-15 Scrooge |
SS-16 Sinner |
SS-17 Spanker |
SS-18 Satan |
SS-19 Stiletto |
SS-20 Saber |
SS-21 Scarab |
SS-22 Scaleboard |
SS-23 Spider |
SS-24 Scalpel |
SS-25 Sickle |
SS-26 Stone |
SS-27 Stalin/Sickle B |
RS-28 Sarmat |
RS-24 |
Radomskon piirikunta

Radomskon piirikunta (puol. powiat radomszczański) on yksi Łódźin voivodikunnan piirikunnista. Sen väkiluku oli vuoden 2019 lopussa 112 644. Piirikunnan ainoa kaupunkikunta on hallintokeskus Radomsko. Kolmetoista maalaiskuntaa ovat Dobryszyce, Gidle, Gomunice, Kamieńsk, Kobiele Wielkie, Kodrąb, Ładzice, Lgota Wielka, Masłowice, Przedbórz, Radomsko, Wielgomłyny sekä Żytno ja niissä on kylien lisäksi kaksi kaupunkia; Kamieńsk ja Przedbórz.
Radomskon piirikunnan pinta-alasta 31,2 prosenttia oli metsän peitossa vuonna 2018.
Radomskon piirikunnan työttömyysaste oli vuoden 2018 lopussa 5,3 prosenttia.
Piirikunnan väestöpyramidi 2014.
Vuoden 2019 lopussa Radomskon piirikunnassa oli 112 644 asukasta, joista 51 prosenttia naispuolisia ja 49 prosenttia miespuolisia. Puolan väestönlaskennassa 2011 väkiluvun laskettiin olevan 117 593 ja sen ennakoidaan vuoteen 2050 mennessä pienenevän 88 321 asukkaaseen. Alle 18-vuotiaat muodostivat vuoden 2019 lopussa 16,8 prosenttia piirikunnan väestöstä, työikäiset 60,1 prosenttia ja eläkeikäiset 23,2 prosenttia väestön keski-iän ollessa 42,8 vuotta. Elävänä syntyneiden määrä oli vuonna 2019 yhteensä 972 lasta.
R-Farm

| R-Farm |
| --- | --- |
Yritysmuoto:  ZAO (suljettu osakeyhtiö)
Kotipaikka:  Moskova, Venäjä
Toimiala:  lääketeollisuus
Tuotteet:  lääkkeet, bioteknologiset tuotteet
Henkilöstö:  yli 3 500
Kotisivu:  www.r-pharm.com
Infobox OKNimi-testi OK: 
R-Farm (ven. Р-Фарм), kansainvälisesti muodossa R-Pharm, on suurehko venäläinen lääkkeitä ja bioteknologisia tuotteita valmistava yksityinen osakeyritys. Vuonna 2001 perustetun yrityksen palveluksessa on yli 3 500 työntekijää. Yhtiön päätoimipiste sijaitsee Moskovassa.
Heinäkuussa 2020 yhtiö sopi Oxfordin yliopiston Britanniassa kehittämän ja Astra Zenecan lisensioiman, Covid-19-tautia vastaan suunnatun rokotteen sopimusvalmistamisesta. R-Farm valmistaa rokotetta Venäjän omien tarpeiden ohella vientiin useaan maahan.
Aiheesta muualla

О ГРУППЕ КОМПАНИЙ «Р-ФАРМ» (venäjäksi) (r-pharm.com)
Rashida Timbilla

Rashida Timbilla (s. 1992) on kanadalainen koripalloilija, pelipaikaltaan sentteri. Hän on pituudeltaan 185-senttimetrinen. Hän edustaa Suomen Korisliigassa kouvolalaisseura Kouvottaria.
Timbilla pelasi Yhdysvaltain yliopistosarjassa neljä kautta 2012–2016 Massachusettsin yliopiston joukkueessa. Tämän jälkeen hän pelasi Portugalissa, Ruotsissa, Saksassa ja Romaniassa. Kaudella 2021–2022 hän edustaa Suomessa Kouvottaria. Hän pelasi Korisliigan runkosarjassa 25 ottelua, joissa hän teki 16,0 pistettä, otti 13,9 levypalloa ja antoi 5,8 syöttöä ottelua kohden.
Polttopallo

Polttopallo-ottelu
Polttopallo on peli, jossa heitetään pallolla muita pelaajia. Polttopalloa pelataan mm. alakoulussa liikuntatunneilla.
Säännöt

Yksi tai useampi pelaaja yrittää "polttaa" muita pelaajia osumalla pelaajiin heittämällään pallolla. Muut pelaajat asettuvat maahan piirretyn ympyrän sisäpuolelle ja yrittävät väistellä palloa. Kun pallo osuu ympyrän sisällä olevaan pelaajaan, hän siirtyy ympyrän ulkopuolelle ja hänestä tulee yksi heittäjistä. Peliä jatketaan, kunnes ympyrän sisällä ei ole enää pelaajia. Viimeinen sisällä oleva pelaaja on voittaja. Yleensä tapana on, että vain pään alapuolelle osuneet heitot hyväksytään. Pelistä on olemassa monimutkaisempia muunnelmia, kuten keinupolttopallo.
Joissakin sääntömuunnelmissa ympyrän sisällä olevat pelaajat saavat ottaa pallosta kopin käsillään. Näin tehdessä viimeksi ympyrästä poistunut tai kopparin valitsema pelaaja saa palata ympyrään.
Polttopalloa pelataan eri säännöillä ympäri maailmaa. Yhdysvalloista Suomeenkin levinnyt joukkuelajimuoto saa koko ajan uusia pelaajia myös Suomessa ja mm. SM-kisoja pelataan eri tasoilla Suomessa.
Neljän tulen välissä

Polttopallon tapainen toinen leikki on nimeltään Neljän tulen välissä. Siinä pelaajat jaetaan kahteen ryhmään ja heidän yhteinen liikkuma-alueensa jaetaan kahteen erilliseen, jolloin kummallakin joukkueella on oma puoli. Pelialue rajataan melko pieneksi. Kummastakin joukkueesta valitaan yksi tai kaksi polttajaa, myös palloja voi olla enemmän kuin yksi. Polttajien alue sijoittuu vastajoukkueen taakse ja heidän on tarkoitus polttaa mahdollisimman monta vastapelaajaa. Palaneesta pelaajasta tulee polttaja ja hänen on siirryttävä vastajoukkueen taakse, muiden omanpuolelaisten polttajien avuksi. Viimeinen palamaton voittaa. Joskus peliä vaikeutetaan monella pallolla ja palaneiden vapauttamisella. Mm. kun joku henkilö palaa itse, hänen polttamansa henkilöt vapautuvat.
Aiheesta muualla

Wikimedia Commonsissa on kuvia tai muita tiedostoja aiheesta .
Polttopalloliitto, Polttopallon viralliset kilpailusäännöt (polttopallo.com)
Rachel Shelley

| Rachel Shelley> Henkilötiedot |
| --- | --- |
Syntynyt: 25. elokuuta 1969 (ikä 55) Swindon, Iso-Britannia
Ammatti:  näyttelijä
Näyttelijä
Aktiivisena:  1994–
Merkittävät roolit:  Helena Peabody   (L-koodi)   Anne-Marie Castle   (Vangitut unelmat)   Elizabeth Russell   (Lagaan – olipa kerran Intiassa)
Aiheesta muualla
IMDb 
Elonet
Rachel Shelley (s. 25. elokuuta 1969 Swindon, Iso-Britannia) on brittiläinen näyttelijä.
Ura

Rachel Shelley valmistui Sheffieldin yliopistosta, jossa hän opiskeli englantia ja draamaa. Hän sai ensimmäisen elokuvaroolinsa elokuvasta Royce – pelkkää terästä vuonna 1994. Sittemmin hänet on nähty mm. elokuvissa Vangitut unelmat ja Lagaan – olipa kerran Intiassa (2001). Hän on vieraillut mm. televisiosarjoissa Paritellen ja Aavekuiskaaja. Shelley esitti Helena Peabodya lesbojen elämää kuvaavassa televisiosarja L-koodissa vuosina 2005–2009. Shelley on esiintynyt myös teatterissa.
Yksityiselämä

Todellisuudessa Shelley identifioituu heteroksi. Shelleyn elämänkumppani on ohjaaja Matthew Parkhill. Pariskunnalla on 8. syyskuuta 2009 syntynyt tytär. Shelley asuu Lontoossa.
Filmografia > Elokuvat

Royce – pelkkää terästä (1994) (TV) - Alana Maxwell
Broken Heart (1994) - Isabel
Vangitut unelmat (1997) - Anne-Marie Castle
B.U.S.T.E.D. (1999) - Clare
Majakka (1999) - Tri. Kirsty McCloud
Canone inverso - making love (2000) - Jenon äiti
The Calling (2000) - Shelly Woodcock
Lagaan – olipa kerran Intiassa (2001) - Elizabeth Russell
Cruise of the Gods  (2002) - Yasmina
The Dinosaur Hunters  (2002) - Mary Mantell
Helmeilevä kuolema (2003) - Rosemary Barton
The Bone Snatcher  (2003) - Mikki
Seeing Other People  (2004) - Lauren
Sisarrakkautta (2006) - Julia Barlett
Under (2008) - Etsivä Underhill
The Children (2008) - Chloe
Filmografia > Televisiosarjat

Robin Hoodin seikkailut (1997) - Boadicea (2 jaksoa)
Wycliffe (1997)  - Sarah (1 jakso)
Bugs (1997) - Jenna Spinks (1 jakso)
Highlander (1997) - Sophie Baines
Baddiel's Syndrome (2001) - Marcia (2 jaksoa)
Jaakko & pavunvarsi (2001) - Harmonia
Sydämen asialla (2002) - Sue Dixon/Denise Hurley (1 jakso)
The American Embassy (2002) - Mandy (1 jakso)
Paritellen (2002) - Samantha (1 jakso)
Miss Match (2003) - Rebecca Hanley (1 jakso)
Licensed by Royalty  (2003) - Linda Kubrick (ääni, englanninkielinen versio)
L-koodi (2005–2009) - Helena Peabody (vakituinen rooli)
Aavekuiskaaja (2006–2008) - Kate Payne (4 jaksoa)
Olipa kerran (2012) - Milah (1 jakso)
Aiheesta muualla

Rachel Shelley Internet Movie Databasessa. (englanniksi)
Rachel Shelley Elonetissä.
Showtime - The L Word - Rachel Shelley (Arkistoitu – Internet Archive)
Rachel Shelley Online - virallinen fanisivusto